Jabarkan Anime dari Spy × Family dalam bahasa melayu

Pada 1 November 2021, sebuah tapak web dibuka untuk mengumumkan sebuah adaptasi siri televisyen anime yang dihasilkan oleh Wit Studio dan CloverWorks. Siri ini diarahkan oleh Kazuhiro Furuhashi, dengan reka bentuk watak dikendalikan oleh Kazuaki Shimada, dan muzik yang dihasilkan oleh [K]NoW_NAME. Siri ini akan dijalankan untuk dua bahagian berasingan. Bahagian pertama ditayangkan pada 9 April 2022, di TV Tokyo dan rangkaian lain. Lagu tema pembukaan siri berjudul  dipersembahkan oleh kugiran Official Hige Dandism manakala lagu tema penutup  dibawa oleh Gen Hoshino.

Crunchyroll memegang hak siaran anime ini di luar Asia manakala Muse Communication melesenkan siri ini di Taiwan, Asia Selatan dan Asia Tenggara; Muse Communication mengedarkan siri sini secara penstriman di saluran YouTube mereka (pada masa terhad untuk beberapa wilayah yang tersedia) selain juga pelantar-pelantar seumpamanya serantau termasuk Netflix, iQIYI dan bilibili.

Pada 11 April 2022, Crunchyroll mengumumkan bahawa siri ini akan menerima alih suara bahasa Inggeris dengan pratonton awal pada saluran Twitch mereka pada 15 April, sebelum ditayangkan di pelantar mereka pada hari berikutnya.